אן סקסטון

ממוזער|מצבתה של אן סקסטון
**אן סקסטון** (באנגלית: **Anne Sexton**; 9 בנובמבר 1928 – 4 באוקטובר 1974) הייתה משוררת וסופרת אמריקאית.

## ביוגרפיה
סקסטון נולדה כ**אן גריי הרווי** ב-9 בנובמבר 1928 בניוטון שבמסצ'וסטס, כבת אמצעית לאביה רלף צ'רצ'יל הרווי, סוחר, ואמה מארי גריי. חייה של סקסטון תוארו בשיריה וגם בביוגרפיה שנכתבה עליה על ידי דיאן מידלברוק, ביוגרפיה שהוזמנה על ידי בתה של סקסטון. מכתבים אלו, עולה כי חיי משפחתה של סקסטון היו קשים, עם אב אלכוהוליסט ומהמר ואם קרה וגנדרנית. יחסיה עם אמה היו מורכבים, ורצופי עלבונות ועונשים. אחות סבתה, שהתגוררה בבית המשפחה, היא היחידה המתוארת כמי שאיתה ניהלה סקסטון מערכת יחסים טובה בשנות ילדותה.

## שנות ה-40
סקסטון למדה בבתי ספר בבוסטון, וב-1945 נשלחה לפנימייה תיכונית לבנות - "רוג'רס הול" בלוואל מסצ'וסטס, שם החלה לכתוב שירה. ב-1947 עברה סקסטון לבית ספר לנשות חברה, בית ספר גארלנד שבבוסטון. שנה לאחר מכן, ב-1948 ברחה לצפון קליפורניה כדי להתחתן עם אלפרד מולר סקסטון השני (או בכינויו קאיו), מי שהיה אהובה משנות התיכון, אך לא התקבל על ידי משפחתה על רקע מעמדו החברתי. קאיו ויתר למענה על חלומו ללמוד רפואה, וחזר לגור איתה בניוטון סמוך להוריה. הוא הצטרף לעסקי הצמר של אביה, ועבד כסוכן נוסע.

ב-1949 החל בעלה לשרת בצי האמריקני בקוריאה, ונעדר מן הבית לתקופה ארוכה. סקסטון עברה להתגורר בקונטיקט, ובשנה זו עבדה כדוגמנית בסוכנות הדוגמניות "הרט" בבוסטון.

## שנות ה-50

ב-1951, כשהיא סובלת מן הריחוק ממשפחתה ובעלה, שבה לניוטון, עיר הולדתה. בתקופה זו, סקסטון החלה בפעם הראשונה בטיפול נפשי אינטנסיבי ואובחנה כסובלת מדיכאון. 

ב-1953 נולדה בתה הראשונה, לינדה גריי סקסטון. שנה אחרי כן היא סבלה מדיכאון לאחר לידה ואושפזה בבית חולים פסיכיאטרי. 

בשנת 1955 ילדה את בתה השנייה, ג'ויס לאד סקסטון ושנה לאחר הלידה סבלה מהתמוטטות עצבים נוספת ואושפזה שוב, הפעם בבית חולים ציבורי. בתקופה זו טיפל בה הפסיכאטר ד"ר מרטין אורן, לו הקדישה מספר שירים. ד"ר אורן עבד עם סקסטון בבית החולים יום יום, תוך הקלטת פגישותיהם. מאוחר יותר שימשו הקלטות אלו, בצעד נדיר של חשיפת חומר טיפולי, את הביוגרפית שלה, דיאן מידלברוק. ד"ר אורן עודד את סקסטון לכתוב שירים, ועם שחרורה לנסות למצוא מסגרת שבה תוכל לשפר את כישוריה כמשוררת. לאחר חצי שנה משחרורה מבית החולים, בנותיה חזרו לטיפולה.

במהלך 1957, נרשמה סקסטון לסדנת כתיבה בהנחייתו של ג'ון הולמס. הולמס היה לדמות חונכת לאורך שנים רבות, ועבודתו השפיעה במידה רבה על התפתחות שירתה. לאחר סדנה זו שיריה זכו להצלחה מהירה, והתפרסמו בניו יורקר ובהרפר'ס מגזין. בסדנה זו פגשה סקסטון את הכותבת מקסין קמין, איתה תישאר בקשר אישי ומקצועי לאורך כל חייה. ב-1958 קיבלה מלגה לסדנת הכתיבה של אנטיוך, ולסמינר של רוברט לוואל באוניברסיטת בוסטון. בסמינר זה פגשה סקסטון את סילביה פלאת' שהפכה לחברה קרובה, עד לסוף חייה.

ב-1959 מתו הוריה בזה אחר זה. אמה מסרטן ואביה משבץ. סקסטון הייתה בת 30 כשהפכה ליתומה.

## שנות ה-60
שנות ה-60 היו שנים פוריות מבחינת התפתחותה של סקסטון כמשוררת מוכרת. ב-1960, סקסטון פרסמה את ספר השירה הראשון שלה - "בדלם וחלק מהדרך חזרה", ובו שירים המתעדים את התמוטטות העצבים שלה ואת תהליך השתקמותה. שנתיים מאוחר יותר קיבלה את המשרה הראשונה שהוצעה לכותבים שאינם אקדמאים באוניברסיטת הרווארד, ובמקביל הנחתה סמינר כתיבה ושירה יחד עם הסופרת והמשוררת מקסין קמין. באותה שנה פרסמה גם את ספרה השני "כל היפים שלי". בשנת 1965 נבחרה לחברה באגודה המלכותית לשירה בלונדון, וב-1967 פרסמה את ספרה השלישי "חייה או מות".

ב-1968 הקימה להקת רוק בשם "אן סקסטון ואנשים מסוגה" (Anne Sexton and her Kind), ויצרה מופע-רוק יוצא דופן וראשון מסוגו שהתבסס על מוזיקת רוק לשירה יפה. הלהקה התפרקה בתום סיבוב ההופעות.

ב-1969 פורסם ספרה הרביעי "שירי אהבה".

## שנות ה-70
שנות ה-70 היו שנים שבהן סקסטון נאבקה בדיכאון שממנו סבלה, ושבעקבותיו ניסתה להתאבד מספר פעמים. ב-1970 ביצעה ניסיון התאבדות ראשון אך ניצלה. למרות בעיותיה הנפשיות המשיכה ללמד והפכה ב-1972 לפרופסור מן המניין באוניברסיטת בוסטון, והוציאה את ספרה "ספר הטיפשות". 

ב-1973 התגרשה מבעלה ובאוגוסט של אותה שנה אושפזה בבית חולים פסיכיאטרי בפעם השלישית באותה שנה, בעקבות הידרדרות במצבה הנפשי ולאחר ניסיון התאבדות נוסף שכשל. למרות כל אלו, סקסטון השתתפה כחברה בחבר השופטים של פרס פוליצר.

ב-4 באוקטובר 1974, התאבדה סקסטון בחנק מאדי מפלט בחנייה של ביתה. בת 45 במותה. היא נקברה בבית הקברות פורסט היל שבבוסטון.

## שירתה של סקסטון
אן סקסטון היא מודל למשורר המתוודה. קריאת הביוגרפיה שלה היא מפתח חשוב לקריאת שירתה. סקסטון העלתה בשיריה נושאים שנויים במחלוקת, ופתחה את הדלת לתמות נשיות שלא הועלו קודם לכן בשירה. היא עסקה בפירוט בנושאים כמו וסת, הפלה טבעית, בגידה, אוננות, ותפקיד האישה בחברה. כמו כן, כתבה בצורה גלויה ופרטנית על אשפוזיה הפסיכיאטריים ומחלתה, והשתתפה בעיצוב המחודש של גבולות השירה יחד עם קבוצת משוררות מקבילות לה בזמן, כמו חברותיה פלאת' וקמין.

הביקורת והציבור הרבו לעסוק בהיבטים התוכניים-מוסריים של שיריה. בחירתה לקבלת פרס פוליצר עוררה הדים רבים, ונשמעו טענות בקשר ללגיטימציה הציבורית שניתנת למשוררת העוסקת במחלות נפש ובאשפוזים בפרטנות כה רבה, והנזק האפשרי שמסב המעמד שניתן לה לאנשים צעירים הבוחרים לכתוב. גל של ניסיונות התאבדות בעקבות התאבדותה של סילביה פלאת', חברתה ובת דורה השירית של סקסטון, גרם שוב לחידוש הביקורת על כך ששירתה גורמת לאנשים צעירים לעצב לעצמם אורח חיים הרסני, הנראה בעיניהם כמתאים לתדמית המשורר.

### נושאי שירתה
ספרה הראשון של סקסטון עוסק רבות בטיפול הנפשי, בפסיכואנליזה ובמערכת היחסים בין המטופל למטפל. את השיר "ד"ר מרטין" כתבה סקסטון לפסיכאטר שטיפל בה:

סקסטון עסקה רבות במערכות היחסים בין אם לבת. אחד ממחזורי השירה המרכזיים שלה הוא "הדימוי הכפול", הכתוב בשבעה חלקים, ובו סקרה את מערכת היחסים שלה עם אִמָּהּ ועם בתה (ג'ויס) לנוכח מחלתה.

סקסטון כתבה על המאבק להשתחרר מן המחלה ומן האשפוז, ועל שאיפתה העזה לחזור להיות אם לבנותיה. כמו כן עסקה ביחסיה עם אמה בתקופות שבהן טיפלו זו בזו: אמה טיפלה בה בעת שהשתחררה מן האשפוזים, והיא באמה לאחר שאובחנה כחולה בסרטן.

ומסיימת את המחזור בהתייחסות נוספת לבתה:

שוב ושוב היא עוסקת במוות ובהתאבדות כמו בשיר "חיקויים של טביעה" מ"חייה או מות":

עד שניסיון ההתאבדות שלה מצליח, ומותה הופך למציאות.

## רשימת ספריה

* To Bedlam and Part Way Back (1960)
* All My Pretty Ones (1962)
* Live or Die (1966)
* Love Poems (1969)
* Transformations (1971) 
* The Book of Folly (1972) 
* The Death Notebooks* (1974)
* The Awful Rowing Towards God (1975; posthumous)
* 45 Mercy Street (1976; posthumous)
* Words for Dr. Y. (1978; posthumous)
</div>

==כתביה של אן סקסטון בעברית==
* *'אני יכולה לטעום את בדיל השמים**, שירים, תרגם מאנגלית [[גיורא לשם]], עם עוד משוררות, שנות השבעים.
* הספר "**שיעורים ברעב**" הכולל מבחר שירים של אן סקסטון ואשר תרגמה [[יעל גלוברמן]]. יצא בהוצאת "קשב" בשנת 2015
* שירים בודדים שלה תרגמו גם [[אורית נוימאיר פוטשניק]], [[עודד פלד]] ו[[שרונה עדיני]], [[רועי רוזן]], [[יצחק יוסף]], [[דורית ויסמן]], [[ארי פרנקל]], [[חוה רטינסקי]], [[לאה טרן]]. השירים נדפסו בכתבי העת הספרותיים בישראל.
* מתוך המסה **פריק שואו''', מאנגלית: אלה נובק. דחק, כרך טו', 2022.
* תרגומי אן סקסטון על ידי פרופ' זיוה שמיר באתר מב"ע (מחקרים בספרות עברית)

## פרסים
* 1962 - פרס לווינסון לשירה
* 1967 - פרס פוליצר על ספרה "חיה או מות"
* 1967 - פרס שלי מאגודת השירה של אמריקה
* 1969 - פרס גוגנהיים

## קישורים חיצוניים
* 

* 
* 
* 

* 
* 
* , מאנגלית: יעל גלוברמן
* 
* 
* מכתב פרידה שכתבה אן סקסטון לבתה לינדה, באתר דואר ישראל, מכתבי פרידה
* זיוה שמיר, המטפל על ספת המשוררת, על אן סקסטון באתר מב"ע (מחקרים בספרות עברית)
* 

## הערות שוליים

קטגוריה:סגל אוניברסיטת בוסטון
קטגוריה:מתאבדות: משוררות
קטגוריה:מתמודדים עם מגבלה נפשית: אמריקאים
קטגוריה:זוכות מלגת גוגנהיים
קטגוריה:זוכי מלגת גוגנהיים
קטגוריה:סופרות אמריקאיות
קטגוריה:סופרים אמריקאים
קטגוריה:משוררות אמריקאיות
קטגוריה:מתאבדות אמריקאיות
קטגוריה:מתאבדים אמריקאים
קטגוריה:זוכות פרס פוליצר: שירה
קטגוריה:מתאבדים: משוררים
קטגוריה:משוררים אמריקאים
קטגוריה:זוכי פרס פוליצר: שירה
קטגוריה:אמריקאיות שנולדו ב-1928
קטגוריה:אמריקאים שנולדו ב-1928
קטגוריה:אמריקאיות שנפטרו ב-1974
קטגוריה:אמריקאים שנפטרו ב-1974